Cu prilejul Zilei Mondiale a Apei, care are loc anual în 22 martie, la Palatul Apei din Timișoara, va avea loc expoziția "APA- interferențe culturale" tema "Apă pentru Pace" cu zeci de lucrări semnate de 18 artiști vizuali.
E vorba de Suzana Fântânariu, Katarina Balúnova, Dorothea Hîrjoi, Nora Novak, Lia Popescu, Ana-Domnica Hoble, Lucia Moise și Ecaterina Schiwago sunt doamnele culorii ce vă așteaptă la Palat. Dau viață frumosului alături de ele Sorin Nicodim, Farkas Endre, Viorel Coman, Dorel Olteanu, Florin Preda Dochinoiu, Tar Béla, Adrian Dudui, Florin Alexandru Preda, Victor Gingiu și Costin Brăteanu.
"Succesul de anul trecut ne-a încurajat să vrem a face tradiție din acest eveniment care, iată, vă așteaptă cu o colecție și mai bogată de lucrări, în numele unei echipe și mai numeroase de artiști! Veniți cu sete în lumea ce-o deschidem la Palatul Apelor, cu sete de visare, pace și frumos!" este mesajul organizatorilor.
Vernisajul expoziției va avea loc miercuri, 20 martie, ora 15:00, la Palatul Apelor din Timişoara, situat pe B-dul 16 Decembrie 1989 nr. 2. Fundal sonor: Alina Jais, cuvânt de deschidere, Gheorghe Florescu.